На основу члана 8. Закона о министарским, владиним и другим именовањима Републике Српске („Службени гласник Републике Српске“, број 41/03) и члана 39. став 2. тачка 36. Статута Града Бијељина („Службени гласник Града Бијељина“, број: 9/17), Скупштина Града Бијељина на 12. сједници одржаној дана 14. априла 2022. године, расписала је

**Ј А В Н И К О Н К У Р С**

**ЗА ПОПУНУ УПРАЖЊЕНOГ МЈЕСТА**

I ДИРЕКТОР ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА

II ОПИС ПОСЛОВА

Директор представља и заступа јавну установу, организује и руководи установом, предлаже програм и план рада и доставља их Управном одбору на разматрање, стара се и одговара за законитост рада и обавља и друге послове утврђене Законом и Статутом.

III М А Н Д А Т

Директор се именује на период од 4 (четири) године, а уз претходну сагласност надлежног министарства.

IV С Т А Т У С

Уговором о међусобним правима и обавезама који директор закључује са Управним одбором утврђује се радно-правни статус, плата и друга примања директора по основу рада.

V ОПШТИ УСЛОВИ ЗА КАНДИДАТЕ СУ:

• Да су држављани БиХ – Републике Српске,

• Да су старији од 18 година,

• Да нису отпуштени из државне службе, на било којем нивоу власти у БиХ, као резултат дисциплинске мјере, у периоду од три године прије објављивања конкурса,

• Да не служе казну изречену од стране Међународног суда за бившу Југославију и да нису под оптужбом тог Суда, а да се нису повиновали налогу да се појаве пред Судом,

• Да нису осуђивани за кривична дјела која их чине неподобним за вршење дужности.

VI ПОСЕБНИ УСЛОВИ И КРИТЕРИЈУМИ ЗА КАНДИДАТЕ

Посебни услови за кандидате из тачке I су:

1. да је стручни радник који је стекао образовање првог циклуса у трајању од најмање три, а највише четири године вреднују се са најмање 180, односно 240 ECTS бодова, односно да има стручну спрему стечену према закону који регулише високо образовање, одговарајућег усмјерења,

2.

2. да је стручни радник следећих занимања: дипломирани социјални радник, дипломирани правник, дипломирани психолог, дипломирани социолог, менаџер социјалне политике и социјалне заштите, дипломирани педагог, дипломирани специјални педагог и дипломирани дефектолог (дипломирани специјални едукатор и рехабилитатор),

3. радно искуство у струци од најмање пет година,

4. положен стручни испит за рад у органима управе,

5. поред стручних радника, за директора Установе може бити именовано и лице које има високу стручну спрему економског усмјерења, под условом да има радно искуство у струци од најмање пет година и положен стручни испит за рад у органима управе,

6. посједовање руководних и организационих способности,

7. доказани резултати и успјеси у обављању ранијих послова и

8. програм рада.

VII СУКОБ ИНТЕРЕСА

Кандидати не могу обављати дужности нити активности или бити на положају који доводи до сукоба интереса у складу са Законом о министарским, владиним или другим именовањима Републике Српске („Службени гласник Републике Српске“, број: 41/03), Законом о спречавању сукоба интереса у органима власти Републике Српске („Службени гласник Републике Српске“, број: 73/08), Законом о локалној самоуправи („Службени гласник Републике Српске“, број: 97/16, 36/19 и 61/21) и другим законима.

Кандидати не могу бити лица која су на функцији у политичкој странци.

VIII ПОТРЕБНА ДОКУМЕНТА

Уз пријаву кандидати достављају доказе о испуњавању општих и посебних услова, у оригиналу или овјереној копији:

- биографију о кретању у служби, увјерење о држављанству (не старије од шест мјесеци), извод из матичне књиге рођених, диплому, доказ о радном искуству у струци, увјерење о положеном стручном испиту за рад у органима управе, својеручно потписане и овјерене изјаве о испуњавању услова из тачке V алинеје 3., 4. и 5. конкурса, својеручно потписану и овјерену изјаву о непостојању сукоба интереса (тачка VII Конкурса), програм рада и ако посједује и друге доказе којима доказује резултате рада и успјехе на ранијим пословима, посједовање руководних и организационих способности.

Са свим кандидатима који уђу у ужи избор Комисија за избор ће обавити интервју, о чему ће кандидати бити благовремено обавијештени.

IX РОК ЗА ПОДНОШЕЊЕ ПРИЈАВА

Рок за подношење пријава је 15 дана од дана последњег објављивања конкурса.

Непотпуне и неблаговремене пријаве неће бити узете у разматрање.

О резултатима конкурса кандидати ће бити писмено обавијештени.

Пријаве са потребном документацијом се могу доставити лично или путем поште на адресу:

СКУПШТИНА ГРАДА БИЈЕЉИНА

Трг Краља Петра I Карађорђевића број 1.

са назнаком „Комисија за избор“.

3.

X ОБЈАВЉИВАЊЕ

Јавни конкурс ће се објавити у „Службеном гласнику Републике Српске“ и дневном листу „Независне новине“.

Јавни конкурс ће се објавити и у „Службеном гласнику Града Бијељина“, али се та објава неће рачунати у рокове за пријављивање кандидата.

СКУПШТИНА ГРАДА БИЈЕЉИНА

|  |  |  |
| --- | --- | --- |
| Број: 01-111-49/22 |  | П Р Е Д С Ј Е Д Н И К |
| Бијељина, |  | СКУПШТИНЕ ГРАДА БИЈЕЉИНА |
| Датум, 14. април 2022. године |  |  |
|  |  | Александар Ђурђевић с.р. |
|  |  |  |

РЕПУБЛИКА СРПСКА

ГРАД БИЈЕЉИНА

СКУПШТИНА ГРАДА БИЈЕЉИНА

Број: 01-111-50/22

Датум: 14. април 2022. године

На основу члана 9. Закона о министарским, владиним и другим именовањима Републике Српске („Службени гласник Републике Српске“, број: 41/03) и члана 39. став 2. Статута Града Бијељина („Службени гласник Града Бијељина“, број: 9/17), Скупштина Града Бијељина на 12. сједници одржаној дана 14. априла 2022. године, д о н и ј е л а је

**Р Ј Е Ш Е Њ Е**

**О ИМЕНОВАЊУ КОМИСИЈЕ ЗА ИЗБОР ДИРЕКТОРА**

**ЈАВНЕ УСТАНОВЕ ЦЕНТАР ЗА СОЦИЈАЛНИ РАД БИЈЕЉИНА**

I

У Комисију за избор директора Јавне установе Центар за социјални рад Бијељина, именују се :

1. Јелена Шаренац Бурић, предсједник

2. Драгана Шушић, члан

3. Драган Јовановић, члан

4. Синиша Кајмаковић, члан

5. Светлана Ненић, члан

II

Задатак Комисије за избор је да у складу са Законом о министарским, владиним и другим именовањима у Републици Српској („Службени гласник Републике Српске“, број: 41/03) прегледа све пријаве које стигну у прописаном року, по потреби прибави додатне информације о кандидатима, обави интервју са свим кандидатима који су ушли у ужи избор и након тога достави Извјештај о свом раду Скупштини града на разматрање и доношење акта за коначно именовање.

III

Ово Рјешење ступа на снагу даном доношења, а објавиће се у „Службеном гласнику Града Бијељина“.

|  |  |  |
| --- | --- | --- |
| ДОСТАВЉЕНО: |  | П Р Е Д С Ј Е Д Н И К |
|  |  | СКУПШТИНЕ ГРАДА БИЈЕЉИНА |
| 1. Именованим |  |  |
| 1. Архива |  | Александар Ђурђевић с.р. |